# **מכרז פנימי +חיצוני**

## שם משרה: רכז/ת הדרכה מחו"ה הר הנגב

**מס' משרה: 217487/1024**

**כפיפות: מנהל/ת המחו"ה**

**תחום דרגות: 9-11 (בדירוג המנהלי) 39-41 (בדירוג המח"ר /מהנדסים)**

**מותנה תקציב**

### כללי:

אחריות לבניית מערכי ההדרכה והתכניות החינוכיות של המחו"ה, לריכוז צוות המדריכים הצעירים ולתפעול האדמיניסטרטיבי השוטף של המחו"ה, ושותפות בטיפוח הקשר עם קהילות סמוכות.

### תיאור התפקיד:

1. שותפות בהטמעת התכנים והמסרים של הרשות במערכי ההדרכה, בתוכניות החינוכיות ארוכות-הטווח של המחו"ה ובפעילויות שמירת טבע ומורשת, ולעדכון וחידוש מערכים קיימים.
2. שותפות בטיפוח הקשר עם קהילות סמוכות לשמורות וגנים שבניהול רט"ג ובחיזוק מעורבותן והשתתפותן בשמירת טבע, נוף ומורשת.
3. אחריות על התפעול השוטף של המחו"ה, ובכלל זה:
   1. השתתפות במיון וקליטת מדריכים, בארגון השתלמויות העשרה, במישוב והערכה ובקשר השוטף עם צוות המדריכים.
   2. אחריות על הפעילות השוטפת של המחו"ה: ניהול הזמנות, שיבוץ מדריכים, הוצאת חשבונות, הפקת דו"חות וטיפוח הקשר עם לקוחות חיצוניים ופנימיים.
   3. אחריות לבטיחות פעילות החינוך וההדרכה: הנחייה, רענון, בקרה ותכנון מסלולי טיול.
   4. אחריות להיבטים הלוגיסטיים של פעילות המחו"ה: הזמנת ציוד, מתן שירותים מנהליים.
4. סיוע ביצירת ביקוש לפעילות המחו"ה.
5. סיוע למנהל/ת המחו"ה בנושאים שבאחריותו.
6. הדרכה והסברה בהתאם לצורך.
7. ממלא/ת מקום והסגן של מנהל/ת המחו"ה.
8. אחריות על צוות המדריכים הצעירים (שינשינים ומורות חיילות) ובכלל זה: חניכה וליווי שוטפים, הנחיה מקצועית, מישוב והערכה, הובלת חלק מהמחנות ה 'נודדים', טיפול בתנאי השירות (כולל בדירות) ואחריות לביצוע פעילות חברתית.
9. כל מטלה נוספת בהתאם לאופי התפקיד ועפ"י הנחיית הממונה הישיר.

### דרישות-תנאי סף:

**השכלה**: בעל/ת תעודת הסמכה להדרכה במערכת החינוך ('תו תקן') באזורים הרלוונטיים: הר הנגב, הערבה והרי אילת,.

או בעל תעודת מורה-דרך שמתחייב לבצע ההשלמה להיתר הדרכה למערכת החינוך ('תו תקן) תוך שנה, בתיאום עם המנהל הישיר. תואר אקדמי באחד מהתחומים: חינוך, מדעי החברה, קהילה, מדעי הטבע, גיאוגרפיה, לימודי א"י, היסטוריה, ארכיאולוגיה (או במסלול לימודים/הסמכה לקראתם) - יתרון.

**תתאפשר הגשת מועמדות גם ל:**

* מועמד שנמצא במהלך לימודים בקורס מורי דרך, ומתחייב להשלים לימודיו כולל מבחן ההסמכה + הסבה להיתר הדרכה במערכת החינוך ('תו תקן') עד שנה מיום כניסתו לתפקיד.
* מועמד בעל היתר הדרכה למערכת החינוך ('תו תקן') המתחייב להשלים קמפוסים חסרים לאזורים הרלוונטיים למחו"ה הר הנגב, עד שנה מיום כניסתו לתפקיד.

**ניסיון**: ניסיון של שנתיים לפחות בהדרכה ו/או בריכוז הדרכה ו/או בריכוז תכניות חינוכיות ו/או ריכוז עבודה קהילתית.

יתרון לבעל/ת ניסיון בניהול אדמיניסטרטיבי/ריכוז כח אדם.

**שפות**: עברית ברמת שפת אם, אנגלית - יתרון

**יישומי מחשב:** שליטה ביישומי אופיס.

**רישיונות**: נהיגה סוג ב'.

**"עובדים שאינם עומדים בתנאי הסף המפורטים למשרה, יוכלו להגיש מועמדותם למשרה, ואולם אין בכך כדי להתחייב לבחינת מועמדותם למשרה. בחינת מועמדות למשרה של עובדים אשר אינם עומדים בתנאי הסף, תיקבע ע"י ועדה ממיינת מיוחדת שנקבעה לצורך זה בהסכם הקיבוצי"**

**דרישות כללי:**

**כישורים**: אחריות, אמינות, שירותיות, ייצוגיות, ידע בתחומי הרשות – ידיעת הארץ טבע ומורשת, הזדהות עם מטרות הארגון, כושר ביטוי בכתב ובעל פה, שיתוף פעולה בצוות, יחסי אנוש טובים, ידע ושליטה בהדרכה, מיומנות בהצגת נושא, מיומנות בפיתוח הדרכה, כושר ארגון ולוגיסטיקה, יצירתיות, כושר תכנון, יחסי אנוש טובים, סדר וארגון, יכולת ניהול למידה והנחייה, יצירתיות, דייקנות, יכולת שיווקית, יכולת ניהול.

**יכולת הגעה עצמאית למקום העבודה, נכונות לעבודה בשעות לא שגרתיות על פי תכנית הפעילות של המחוו"ה.**

### למילוי טופס הגשת מועמדות יש להיכנס ללינק <https://payroll.malam.com/Salprd3Root/faces/candidates4550>

### ניתן להגיש מועמדות עד ליום שלישי, כז תשרי, 29.10.24

### הרשות תפעל למתן העדפה מתקנת למועמדים מקרב קבוצות הזכאיות לייצוג הולם, של בני האוכלוסייה האתיופית ואנשים בעלי מוגבלות ככל שישנם, כאשר הם בעלי כישורים דומים לכישוריהם של מועמדים אחרים.